**Itch.io** (stilisert som **itch.io**) er et nettsted hvor brukerne kan laste opp, selge og laste ned indiespill. Nettstedet ble offentliggjort i mars 2013 av Leaf Corcoran, og tjenesten har ved april 2022 over 500 000 spill og andre produkter (produksjonsressurser for videospill, e-bøker, musikk).

Itch.io lar også brukere sette opp «game jam»-arrangementer, hvor deltakere har begrenset tid (ofte 1–3 døgn) på å lage et spill.

På grunn av friheten utviklere har på Itch.io, er tjenesten ansett som en god ressurs for nye videospillutviklere, som ved å øve seg på videospillutvikling og som en måte å selge spillet sitt.

Historie
--------

3. mars 2013 publiserte Leaf Corcoran et blogg-innlegg på nettstedet «leafo.net» som beskrev hva det fremtidige nettstedet skulle handle om, med en «pay-what-you-want»-modell (engelsk, «betal-det-du-vil»). I et intervju med *Rock, Paper, Shotgun* sa Corcoran at den opprinnelige idéen var muligheten til å «skape en egendefinert spill-hjemmeside», og ikke en butikk. En tidlig inspirasjon var Bandcamp, et nettsted hvor musikere kunne utgi egen musikk, og navnet *itch.io* var opprinnelig et ubrukt domenenavn som Corcoran hadde kjøpt et par år i forveien.

Ved juni 2015 var tjenesten vert for over 15 000 spill og programvare.

Ved desember 2015 kunngjorde tjenesten et program for datamaskiner med åpen kildekode, som kunne installere og oppdatere videospill og annet innhold. Programmet ble tilgjengeliggjort med støtte for Microsoft Windows, macOS og Linux.

Itch.io registrerte over fem millioner nedlastninger ved februar 2017, en økning fra én million ved tidlig 2016.

Tjenesten viste støtte for protestene rundt drapet på George Floyd ved å organisere en samling av spill i juni 2020 kalt «Bundle for Racial Justice and Equality» (engelsk, omtrentlig «samling for etnisitetsrettferdighet og -likhet»). Samlingen hadde opprinnelig noe over 700 spill, men tallet økte til over 1 500 når flere utviklere tilbød ressurser. Etter 11 dager hadde samlingen tjent opp 8,1 millioner amerikanske dollar for NAACP Legal Defense and Educational Fund og Community Bail Fund.

Ved april 2021 ble Itch.io tilgjengelig som programvare på Epic Games Store.

Itch.io lanserte juni 2021 en samling for for å hjelpe befolkningen i Palestina, hvor inntektene gikk til United Nations Relief and Works Agency for å hjelpe sivile i Gazastripen som følge av Israel–Palestina-konflikten i 2021. Samlingen hadde 1 272 varer og samlet inn over 899 778 amerikanske dollar.

Ved mars 2022 samarbeidet Itch.io med Necrosoft Games og hundrevis av andre utviklere for å lansere «Bundle for Ukraine» (engelsk, «samling for Ukraina»), hvor inntektene ble donert til International Medical Corps og Voices of Children for å hjelpe til sivile i Ukraina som ble rammet av Russlands invasjon. Samlingen inkluderte 991 verk og samlet inn 400 000 amerikanske dollar i løpet av 24 timer.

Fortjeneste
-----------

Utviklerne kan ta betalt for innholdet de utgir på plattformen. Tjenesten tar en 10 %-andel som standard fra hvert salg, men utviklerne kan selv velge hvor mye penger nettstedet skal få med hvert salg. Utviklerne kan også sette et minimumsbeløp (inkludert gratis), og kjøperne kan betale over minimumsbeløpet om de ønsker.

Referanser
----------

1. 1 2  Batt, Simon (22. april 2021). «Indie Storefront Itch.io Is Coming to the Epic Games Store». *MakeUseOf*. Besøkt 10. mai 2021.
2. ↑  Smith, Adam (23. april 2014). «The New Curiosity Shop: Itch.io Interview». *Rock Paper Shotgun*. Besøkt 17. august 2015.
3. ↑  Maiberg, Emanuel. «Itch.io Is the Littlest Next Big Thing in Gaming». *www.vice.com* **(engelsk)**. Besøkt 20. juli 2022. «Itch.io, by comparison, currently hosts more than 15,000 games and other items, such as comics and assets and tools that other developers can buy to make their games.»
4. ↑  Corcoran, Leaf (14. desember 2015). «Say hello to the itch.io app: itch». *Itch.io*. Besøkt 15. desember 2015.
5. ↑  Newman, Jared (31. mars 2017). «How Itch.io became an indie PC game haven—and Steam’s antithesis». *PCWorld* **(engelsk)**. Besøkt 20. juli 2022. «The number of game pages on the site has more than doubled since this time last year, and game downloads have also spiked, from 1 million in early 2016 to 5 million in February 2017.»
6. ↑  «Bundle for Racial Justice and Equality by itch.io and 1391 others». *Itch.io*. 16. juni 2020. Besøkt 22. desember 2020.
7. ↑  Fingas, Jon (9. juni 2020). «Itch.io offers 700 games in a pay-what-you-want racial justice bundle». *Engadget*. Besøkt 7. juni 2022.
8. ↑  Statt, Nick (11. juni 2020). «Itch.io's amazing 1,500-game charity bundle surpasses $5 million goal». *The Verge*. Besøkt 7. juni 2022.
9. ↑  Yin-Poole, Wesley (16. juni 2020). «Itch.io Bundle for Racial Justice and Equality ends with a stunning $8.1m raised». *Eurogamer*. Besøkt 7. juni 2022.
10. ↑  Cryer, Hirun (16. juni 2020). «Itch.io's Racial Justice and Equality Bundle Ends With Over $8.1 Million Raised». *USgamer*. Arkivert fra originalen 26. november 2021. Besøkt 17. juni 2020.
11. ↑  «Indie bundle for Palestinian Aid by Tybawai and 1063 others». *Itch.io*. 12. juni 2021. Besøkt 7. juni 2022.
12. ↑  Bains, Callum (8. mars 2022). «Get 1,000 games for $10 including Superhot and Celeste, to support Ukraine». *TechRadar*. Besøkt 8. mars 2022.
13. ↑  Cameron, Phill (23. mars 2015). «Itch.io launches open revenue sharing». *Gamasutra*. Besøkt 18. august 2015.
14. ↑  Nutt, Christian (16. september 2014). «Game jams aside, Itch.io's doing brisk business distributing games». *Gamasutra*. Besøkt 18. august 2015.
15. ↑  Sinclair, Brendan (24. mars 2015). «Itch.io lets developers dictate revenue share». *GamesIndustry.biz*. Besøkt 18. august 2015.

Eksterne lenker
---------------

* (en) Offisielt nettsted Rediger på Wikidata

* (en) Offisiell blogg Rediger på Wikidata

* (en) Itch.io – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |

Portal: Videospill